RANSKAN TALON OSAKKAIDEN VUOSITTAINEN TALOKOKOUS 
Aika:	pe 1.2.2013 klo 18.30
Paikka:	Ylä-Anttiloilla, Ratakiventiellä

PÖYTÄKIRJA
1.	Kokous todettiin asianmukaisesti kokoonkutsutuksi ja päätösvaltaiseksi.
Läsnä olivat Leena, Martin, Outi, Pekka, Pirkko ja Sari 
 ja mielipiteensä olivat lähettäneetAnneli, Bert, Bror, Harri ja Markku.
2.	Kokouksen puheenjohtajaksi valittiin Pekka ja sihteeriksi Pirkko
3.	Hyväksyttiin esityslista
4.	Harri oli estynyt saapumasta, mutta oli lähettänyt jo yli 20 vuotta toimineen Patronin mietelmät meille aikaisemmin sähköpostilla. Kokous kiitti ansiokkaasti toiminutta isäntäänsä ja toivoi, että samassa Harrin luomassa positiivisessa ilmapiirissä voidaan jatkaa edelleen ilman hänen luotsaustaankin.
5.	Martin esitti talouskatsauksen ja käyttöraportit vuodelta 2012
Todettiin, että verot ja vakuutusmaksut kasvavat, mutta hitaasti, nyt yhteensä noin 1400 € vuodessa. Käyntimaksuja on saatu ennätysmäärä, johtuen varmasti talon lisääntyneestä viihtyvyydestä remontin jälkeen.  Kuluissa ja hankinnoissa heijastuvat vielä ison sisäremontin loppuhankinnat. Tilikauden tuloson569,72€ ja käytettävissä olevat varat vuoden lopussa  1536,83 €.
Kokous kiitti eroavaa yli 20 vuotta toiminutta taloudenhoitajaansa Martinia hänen ansiokkaasta toiminnastaan ja hienoista raporteistaan .
6.	Todettiin, että edellinen kokous valitsi vuoden 2013 isännöitsijäksi Pirkon ja taloudenhoitajaksi Pekan. Edellinen kokous myös päätti, että pyritään valitsemaan toimitsijat kaksivuotiskausiksi ja lisäksi saamaan vaihtuvuutta toimien hoitamiseen. Jatkossa valinta tapahtuu kunkin vuoden  helmikuunensimmäiseen perjantaihin sovitussa talokokouksessa.
7.	Tilien siirto
Päätettiin avata uusi tili ” Ranskan talo”-nimellä .Avataan samanlainen epävirallisen yhteisön tili, jota esim. luokkaretket käyttävät varojen käsittelyyn. Kokous allekirjoitti valtuutuslomakkeen tilin avausta varten.  Aikaisempi Martinin ja Joukon nimissä oleva tili on henkilökohtainen tili ja sen he lakkauttavat heti uuden tilin aukaisemisen jälkeen ja siirtävät kaikki varat uudelle tilille. 
Uuden tilin käyttöoikeus on jatkossa kokouksessa valituilla taloudenhoitajalla ja isännöitsijällä. Myöhemmin pyritään myös lakkauttamaan Ranskassa oleva henkilökohtainen tili ja siirtämään suoramaksut Suomen tilin kautta tapahtuviksi, jos se on mahdollista.

Vuoden 2013 käyttömaksut päätettiin pitää ennallaan.

Mahdolliset korjaukset ja hankinnat:
Päätettiin varata 100€ mikroaaltouunin hankintaan. 
Lisäksi päätettiin varata 500€ olohuoneen uuden vuodesohvan, ja mahdollisesti jalkalampun ja nojatuolin hankintaan.  Pirkko oli nähnytalennusmyynnissä ruskean vuodesohvan 350€, ilman kuljetusta.Jos näin edullinen löytyy, rahaa jää vielä lamppuunkin ja ehkä mukavampaan tuoliinkin.
Lisäksi varattiin rahaa auton vuokraukseen ateljeen ja maavaraston ja työkaluvaraston romujen ja jätemaalien viemiseen jäteasemalle.
Päätettiin pyytää tarjous pesukoneen ja WC pöntön hankinnasta ja asentamisesta työkaluvarastoon. Siellä olevat tavarat voi siirtää uuteen ison maavaraston hyllykköön.
Liinavaatteet päätettiin siirtää ylätasolla oleviin kaappeihin ja näin vapauttaa pikkumakuuhuoneen iso kaappi siellä vierailevan käyttöön. Kaapin yhden osan hyllyt voi poistaa ja laittaa henkaritangon tilalle.
Julkisivuremontin kustannusarvio on edelleen epäselvä ja remonttia lykättiin edelleen.
Loppukesäksi suunnitellussa osakaskokouksessa käsitellään talon korjaussuunnitelmaa,
josta Martin lupasi tehdä ehdotuksen 15.7 mennessä.
8.	 Ranskan talon käyttöä koskevat periaatteet- sopimuspaperiin tehtiin muutoksia.
Todettiin, että yhteisen talomme käyttöä ohjaavat vuonna 1989 hyväksytty osakassopimus ja viimeisin hyväksytty käyttöperiaatepaperi.
Muutokset: osakkaan varaukseen,kohta 3 - kuitenkin aikaisintaan 10kk ennen varauksen alkua ja samaan kappaleeseen lisäys:Reagointiaika muilla osakkailla on 2 viikkoa. Laskenta lähtee siitä päivästä, jona varaaja on lähettänyt varausilmoituksen kaikille osakkaille.
Muutos kohtaan vierailijat-kuitenkin aikaisintaan 8 kk ennen varauksen alkua
Perustelu muutoksille: nyt varauksen on voinut tehdä periaatteessa vaikka useita vuosia etukäteen. Tämä koettiin hankalaksi.
 Pirkon alustuspaperin riitatilanteiden väistymisperiaatteet kokous totesi liian monimutkaisiksi ja vaikeaselkoisiksi.  Leena ja Pekka lupasivat tehdä osakkaiden tasavertaisen talon käytön turvaamiseksi uuden yksinkertaisemman esityksen seuraavaan kokoukseen.
 Leenan aloitteesta keskusteltiin nuorista, jotka halvemmalla hinnalla olisivat olleet koko tammikuun talolla. Pirkko ehdotti, että tällaisissaerikoistapauksissa ja aikoina, jolloin talo yleensä on tyhjä, voi isännöitsijä pitää sähköpostikokouksen tarjouksen hyväksymiseksi.
Outi esitti asian pohjalta talon käyttöperiaatteisiin seuraavaa muutosta : ”Osakkaat voivat esittää tarjouksen talon saamisesta käyttöönsä itselleen tai vierailleen pidemmäksi ajaksi alennetulla hinnalla marras-maaliskuun välisenä aikana. Isännöitsijä voi neuvotella tarjouksesta, joka astuu voimaan, mikäli kukaan osakas ei vastusta sitä kahden viikon kuluessa siitä, kun neuvoteltu tarjous on toimitettu osakkaille tiedoksi.” Kokous otti asiaan positiivisen kannan, mutta päätöstä ei tehty.
9.	Talon omistusmuodon muutoksesta keskusteltiin jälleen.   
Omistuksen siirtäminen suomalaisen yhtiön /yhtymän nimiin asioiden hoidon helpottamiseksi
       todettiin olevan monimutkainen toimenpide, joka vaatii lakimiehen apua ja varoja.  Lisäksi      
       todettiin sen vaativan yksimielisyyttä, jota ei tällä hetkellä ole. Asiaa selvitellään edelleen.
10.	  Pyritään järjestämään toinen osakaskokous kesällä, kun Bror on paikalla.
11.	 Kokous kiitti isäntäväkeä vieraanvaraisuudesta ja puheenjohtaja päätti kokouksen.

20.02.2013
Pirkko Aho , sihteeri